
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte      




                  Comisia juridică, de disciplină                                                                            

şi problemele minorităţilor naţionale 





                  şi imunităţi

25/775/25 septembrie 2012                  





                   31/1182/11 septembrie 2012                                                                                          

Către

BIROUL PERMANENT

AL

CAMEREI DEPUTAŢILOR

Vă înaintăm, alăturat, RAPORTUL COMUN asupra propunerii legislative privind limitarea temporară a accesului la demnităţi şi funcţii publice pentru persoanele care au făcut parte din structurile de putere ale  regimului comunist, trimis spre dezbatere în fond Comisiei pentru drepturile omului, culte şi problemele minorităţilor naţionale  şi Comisiei juridice, de disciplină şi imunităţi, cu adresa Pl-x  792  din 29 noiembrie 2010, înregistrat sub nr.25/775 din 6 decembrie 2010, respectiv  31/1182 din 2 decembrie 2010.
            În raport de obiectul şi conţinutul său, propunerea legislativă face parte din categoria legilor organice.

PREŞEDINTE,










       PREŞEDINTE,

Nicolae PĂUN










        Daniel BUDA
             



Bucureşti, 25 septembrie 2012 

RAPORT  COMUN
asupra propunerii legislative privind limitarea temporară a accesului la demnităţi şi funcţii publice pentru persoanele care au făcut parte din structurile de putere ale  regimului comunist

În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile  omului, culte  şi  problemele  minorităţilor  naţionale  şi Comisia juridică, de disciplină şi imunităţi au fost sesizate prin adresa nr.Pl-x 792 din 29 noiembrie 2010, spre dezbatere în fond, cu propunerea legislativă privind limitarea temporară a accesului la demnităţi şi funcţii publice pentru persoanele care au făcut parte din structurile de putere ale  regimului comunist , înregistrată cu nr. 25/775 din 06 decembrie 2010, respectiv 31/1182 din 2 decembrie 2010. 
 La întocmirea prezentului raport comun cele două Comisii au  avut în vedere:

       - avizul negativ al Consiliului Legislativ cu nr.679 din 01 iunie 2010;

       - punctul de vedere  prin care Guvernul nu susţine adoptarea iniţiativei legislative (nr.5/5561/07 august 2012).

Senatul, în calitate de primă Cameră sesizată, a respins propunerea legislativă în  şedinţa din 24 noiembrie 2010.
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, cu  referire  la prevederile art. 75 din Constituţia României, republicată.

Propunerea legislativă are ca obiect de reglementare limitarea temporară a accesului la demnităţi şi funcţii publice a persoanelor care au făcut parte din structurile de putere ale regimului comunist.

În conformitate cu prevederile art.61 şi 63 din Regulamentul Camerei Deputaţilor, republicat, membrii   celor două comisii au examinat propunerea legislativă sus-menţionată în şedinţa din 25 septembrie 2012.



La dezbateri au fost prezenţi 7 deputaţi din numărul total  de 8 membri ai Comisiei pentru drepturile omului, culte şi problemele minorităţilor naţionale, iar din totalul celor 23 de  membri ai Comisiei juridice, de disciplină şi imunităţi au fost prezenţi 18 deputaţi.  

În urma examinării  propunerii legislative şi a punctelor de vedere exprimate, membrii celor două Comisii au hotărât, cu unanimitate de voturi, respingerea  propunerii legislative privind limitarea temporară a accesului la demnităţi şi funcţii publice pentru persoanele care au făcut parte din structurile de putere ale  regimului comunist.

În raport cu obiectul şi conţinutul său, propunerea legislativă face parte din categoria legilor organice.

    PREŞEDINTE,










               PREŞEDINTE,

     Nicolae PĂUN










                 Daniel BUDA

       SECRETAR,                                                                                                                          SECRETAR,
Florin POSTOLACHI







                            Gabriel  ANDRONACHE

Întocmit :

şef birou Onesia Babeş                                                                                                                                             consilier parlamentar Iuliana Fuiorea                                                                              

